الإدعاء
- فيديو منتشر بشكل كبير جدًا لما يبدوا إنه سقوط نيزك، مع تعليق: "عاجل مباشرة من وكالة ناسا ... رصد وتصوير كويكب ضخم تصفه ناسا "خطرا محتملا" يقترب من اصطدام مباشر بالأرض".
– الكلام ده غير صحيح. الفيديو قديم منشور على يوتيوب من سنة 2012، لسقوط نيزك قرب مدينة جولياكا في بيرو. ✅✅
– إشاعة إن في كويكب بيمثل “خطر محتمل” هيسقط على الأرض في أبريل، دي إشاعة منتشرة من شهر ونص، وهي غير صحيحة. الكويكب اللي هيمر قرب الأرض في شهر أبريل هيكون على بعد 6.2 مليون كيلو متر (أبعد 16 مرة من القمر)، ولا يعد خطر على كوكب الأرض بأي شكل، بحسب وكالة ناسا. ✅✅
– ناس كتير لما بتشوف واقعة معمولها بث مباشر بتعتقد إنها حقيقية، لكن ده مش حقيقي. البث الحقيقي المؤكد هو البث المباشر اللي من حساب شخصي، لكن لما صفحة عامة تعمل بث مباشر وارد تكون بتبث حاجة قديمة مسجلة، لإن الفيس بوك بيدي الصفحات العامة فقط الخاصية دي، ودي ميزة بتستغلها بعض الصفحات لبث فيديوهات قديمة باعتبارها حديثة.✅✅